Apoteket ble ombygget i 1993, 1999 og 2014. Ved den siste ombyggingen forsvant resten av interiøret fra 1921, deriblant «orgelet» med klokke, skap og skuffer, som ble overtatt av Bymuseet og lagret der. I mars 2021 overtar sportskjeden Norrøna 250 kvadratmeter av Svaneapotekets lokaler. Selve butikken forblir i hovedsak den samme, men Norrøna overtar lokalene bak, der farmasiproduksjonen tidligere holdt til. Dermed forsvinner Svaneapotekets gamle kobberdør fra før bybrannen, men også denne er donert til Bymuseet.